अमित शाह का जन्म 22 अक्टूबर, 1964 को महाराष्ट्र के मुंबई में एक व्यापारी के घर हुआ था। उनका पैतृक गांव माणसा है। शाह ने बहुत ही कम उम्र में राजनीति में दिलचस्पी रखना शुरू कर दिया था। जब वो नौ साल के थे, तो उन्होंने कौटिल्य के अर्थशास्त्र को पढ़ा। वे आरएसएस में कम उम्र में ही शामिल हुए और अहमदाबाद में एक शाखा में अपने गुरु नरेंद्र मोदी से मिले। शाह 1986 में भाजपा में शामिल हुए थे। 1997 में पार्टी की ओर से विधानसभा चुनाव लड़ने के लिए उन्हें टिकट दिया गया। जब 2001 में मोदी को गुजरात का मुख्यमंत्री नियुक्त किया गया, तब शाह का सुनहरा दौर शुरू हुआ। खासकर तब जब 2002 के गोधरा ट्रेन नरसंहार और पूरे प्रदेश में हुए सांप्रदायिक दंगों के बाद हुए विधानसभा चुनाव में बीजेपी की धमाकेदार जीत हुई। मोदी के प्रधानमंत्री बनने और राजनाथ सिंह के कैबिनेट में शामिल होने के बाद शाह ने पार्टी प्रमुख का पद संभाला और इसके बाद उन्होंने पीछे मुड़कर नहीं देखा।